

**INNHOLD.**

KLUBBHÅNDBOK

**SANDVED IDRETTSLAG**

[Innledning 4](#_Toc55219958)

[1.1 Grunnopplysninger 4](#_Toc55219959)

[1.2 Historikk 4](#_Toc55219960)

[1.3 Idrettslagets formål 5](#_Toc55219961)

[1.4 Visjon 5](#_Toc55219962)

[1.5 Verdigrunnlag 5](#_Toc55219963)

[1.6 Virksomhetsideen 5](#_Toc55219964)

[1.7 Overordnet mål 5](#_Toc55219965)

[1.7.1 Delmål 6](#_Toc55219966)

[1.7.2 Virkemiddel 6](#_Toc55219967)

[1.7.3 Handlingsplan (Kort- og langtidsplan utarbeides i løpet av 2020/2021). 6](#_Toc55219968)

[2 Idrettslagets Organisasjon 7](#_Toc55219969)

[2.1 Årsmøtet 8](#_Toc55219970)

[2.2 Styrets funksjoner og sammensetning 8](#_Toc55219971)

[2.3 Medlemmer 11](#_Toc55219972)

[2.4 Aktivitet 11](#_Toc55219973)

[2.5 Anlegg 11](#_Toc55219974)

[2.6 Informasjon 11](#_Toc55219975)

[2.7 Økonomi 12](#_Toc55219976)

[2.7.1 Regnskap 12](#_Toc55219977)

[2.7.2 Medlemskontingent og treningsavgift 12](#_Toc55219978)

[2.7.3 Innkrevingsrutiner: 12](#_Toc55219979)

[2.7.4 Reklame/sponsoravtaler 13](#_Toc55219980)

[2.7.5 Lønn og honorarer 13](#_Toc55219981)

[2.7.6 Lagkasser 13](#_Toc55219982)

[2.7.7 Dugnad 13](#_Toc55219983)

[2.7.8 Reiseregninger 13](#_Toc55219984)

[2.8 Klubbdrakter 13](#_Toc55219985)

[2.9 Utdanning og kompetanse 13](#_Toc55219986)

[3 Regler for Sandved Idrettslag 14](#_Toc55219987)

[3.1 Retningslinjer for foreldre/foresatte 14](#_Toc55219988)

[3.2 Retningslinjer for utøvere 14](#_Toc55219989)

[3.3 Retningslinjer for trenerne 14](#_Toc55219990)

[3.4 Mobbing 14](#_Toc55219991)

[3.5 Seksuell Trakassering 14](#_Toc55219992)

[3.6 Alkohol 15](#_Toc55219993)

[4 Regler for reiser 15](#_Toc55219994)

[5 Politiattest 16](#_Toc55219995)

[6 Utmerkelser og æresbevisninger 17](#_Toc55219996)

[6.1 Æresmedlemskap 17](#_Toc55219997)

[6.2 Innsatspokal 17](#_Toc55219998)

[6.3 Hederstegn 17](#_Toc55219999)

[7 Årshjulet 17](#_Toc55220000)

#

# Innledning

Med denne organisasjonsplanen ønsker Sandved Idrettslag å synliggjøre grunnlaget for lagets virksomhet, samt legge frem viktige satsingsområder i idrettslaget.

## Grunnopplysninger

**Navn:** Sandved Idrettslag

**Adresse:** Asheimveien 45, 4318 SANDNES

**E-postadresse:** jone.vegard@sandved-il.no

**Hjemmeside:** <http://sandved-il.no>

**Bankkonto:** 3520 35 78049

**Organisasjonsnummer:** 975 484 866

**Klubbnummer i NIF sitt medlemsregister:** KL11020040

**Årsmøtemåned:** Mars

## Historikk

Sandved idrettslag ble stiftet 27. mai 1980. Det var Jarle Martinsen, Ommund Vagle og Henry Henriksen som var initiativtagere til oppstarten. I januar 1980 ble det holdt et folkemøte på Sandved skole der det ble nedsatt en arbeidsgruppe bestående av Henry Henriksen, Sverre Sivertsen (fotball), Odd Gjesdal (fotball), Jan Tollefsen (friidrett), Klaus Augenstein (bordtennis) og Eirik Sandanger (sykkel) som skulle utforme formålsparagraf, klubbens navn og farger og hvilke idrettsgrener som skulle tilbys. Etter en vervekampanje ble det bestemt at følgende idrettsgrener skulle være representert: Bordtennis, Fotball, Friidrett, Orientering, Skøyter, Sykkel og Volleyball. Under stiftelsesdagen møtte ca. 100 personer opp på Sandved skole, og det første hovedstyret som ble valgt bestod av:

*Formann: Henry Henriksen*

*Nestformann: Magnhild Vigesdal*

*Kasserer: Olav Skaathun*

*Sekretær: Odd Gjesdal*

*Styremedlem: Bjørn Ørn*

*Formann Bordtennis-gruppa: Klaus Augenstein*

*Formann Fotball-gruppa: Tor Espeland*

*Formann Friidretts-gruppa: Jan Tollefsen*

*Formann Skøyte-gruppa: Thor Flikkerud*

*Formann Sykkel-gruppa: Eirik Sandanger*

*Formann Volleyball-gruppa: Ranveig Bærheim*

*Revisor Thor Skandsen*

Første året var medlemstallet 325 stk.

Medlemskontingenten ble satt til kr. 25,- pr år for de under 17 år, kr. 50,- for de over 17 år og kr. 75,- for familiemedlemskap. I tillegg skulle man betale kr. 25,- pr år i treningsavgift.

## Idrettslagets formål

Sandved Idrettslag skal være en åpen og demokratisk organisasjon der formålet er å drive idrett organisert i Norges idrettsforbund og olympiske og paralympiske komité (NIF)

Arbeidet skal preges av frivillighet, demokrati, lojalitet og likeverd. Alle idrettslige aktiviteter skal bygge på grunnverdier som idrettsglede, fellesskap, helse og ærlighet.

Idrettslaget er selveiende og frittstående med utelukkende personlige medlemmer.

## Visjon

Sandved Idrettslag skal være et åpent og inkluderende idrettslag for alle.

For å oppnå dette må Sandved Idrettslag posisjonere seg som et idrettslag der det vektlegges å tilby spennende og spenstige aktiviteter som gir livslang mestringsglede.

## Verdigrunnlag

Sandved Idrettslag legger vekt på at barn, unge og voksne skal ha det kjekt og oppleve treningsglede. Vi skal ha et inkluderende og sosialt treningsmiljø. Våre trenere skal være motiverte og dyktige.

Sandved Idrettslag bygger sine aktiviteter på de samme verdier som Norges Idrettsforbund og Olympiske og Paralympiske komités (NIF) verdier:

Glede, helse, fellesskap, ærlighet, frivillighet, demokrati, lojalitet og likeverd.

I tillegg bygger Sandved Idrettslag sine verdier på **Trening**, **Trivsel** og **Trygghet,** der **Trening** innebærer folkehelse, **Trivsel** innebærer sosialt samvær, tilrettelagt sportslige utfordringer og integrering. **Trygghet** innebærer ansvarlige ledere, omsorg og god kommunikasjon.

## Virksomhetsideen

Sandved Idrettslag skal være en forening som i trygge rammer tilbyr fysisk aktivitet og et sosialt miljø for barn, unge og voksne i vårt lokalmiljø.

Sandved Idrettslag skal tilby god opplæring i fysisk aktivitet.
Sandved Idrettslag skal være en forening som i felleskap med andre lokale foreninger skal jobbe aktivt med å bygge et positivt miljø i bydelen, gjennom å skape treningsglede.

## Overordnet mål

Rekruttere og utvikle utøvere i alle aldre til våre aktiviteter og å få nåværende og tidligere utøvere i klubben som trenere, ledere og/eller dommere og utvikle/utdanne dem til å virke i Sandved IL.

Sandved IL skal fremme et godt samarbeid med klubber det er naturlig å samarbeide med.

### Delmål

*Fotball:*
Klubben skal gi flest mulig gutter og jenter i alderen 6 -19 år et attraktivt aktivitetstilbud innen fotball, basert på verdiene Trening, Trivsel og Trygghet.

Klubben skal utvikle spillere til Sandved IL sitt A-lag på gutte- og jentesiden.

A-lagene skal være et attraktivt mål for motiverte spillerne i ungdomsavdelingen.

Klubbens målsetning er innen 2019 å ha jentelag i alle aldersklasser fra 8 år og opp til senioravdelingen.

Beholde spillere i overgangen fra junior til seniorlag.

*Idrettsskolen:*

Idrettskolen skal gi alle gutter og jenter i alderen 3-6år, førskole. et attraktivt og variert aktivitetstilbud. Målet er å gi en innføring i og presentasjon av de lokale idretter som er tilgjengelige, så som fotball, turn, friidrett, karate, dans. ol Aktivitetene skal bære preg av lek og allsidighet der barna er i fokus.

### Virkemiddel

* Gjøre aktuelle dokumenter tilgjengelig for lagets medlemmer og holde hjemmesiden oppdatert.
* Videreføre kursing blant trenere.
* Rekruttere utøvere.
* Rekruttere trenere.
* Rekruttere dommere og skape et godt dommermiljø.
* Representasjon i samarbeidsutvalg og brukerforum (Sandneshallen), felles informasjonsmateriell, felles aktiviteter og arrangement.
* Videreutvikle Sportsplan.

### Handlingsplan (Kort- og langtidsplan utarbeides i løpet av 2020/2021).

Det jobbes med å utvikle en handlingsplan for Sandved IL.

1.7.4

# Idrettslagets Organisasjon

**ÅRSMØTET**

**Hovedstyret**

Leder: Silje T Valskaar

Nestleder: Eirik Loga

Styremedlem: Ånen Amundsen

Styremedlem: Frode Lund

Styremedlem: Wenche Skår

Styremedlem: Anne M Norheim

Varamedlem: Lars Aabrekk

Varamedlem: Espen Ravndal

Styremedlem: Astrid Dybdahl

|  |
| --- |
| Daglig leder: Jone Vegard Thorsen |

**Valgkomite**

Leder: Daniel Dos Santos

Medlem: Tonje Alvestad

**Revisor**

Tore Gundersen

**Fotball Barneavd.**

Stian Slotterøy og Tonje Alvestad

**Fotball Ungdom/senior**

Ånen Amundsen

**Idrettsskolen**

**Volleyball**

**Fotball Senior:**

## Årsmøtet

* Årsmøtet er lagets/klubbens høyeste myndighet.
* Årsmøtet blir avholdt hvert år innen utgangen av mars måned.
* Protokollen fra årsmøtet sendes til idrettsrådet i Sandnes kommune. Protokollen skal legges ut på idrettslagets hjemmeside.
* Innkalling til årsmøtet skal skje innen 1 måned før årsmøtet avholdes.
* Innkalling annonseres på Sandved IL sin hjemmesiden.
* Innkomne forslag skal være styret i hende senest2 uker før årsmøtet og sakspapirene skal være tilgjengelig for medlemmene senest 1 uke før årsmøtet.
* Årsmøtet er for medlemmer i klubben, det vil si de som har betalt medlemskontingenten.
* For å ha stemmerett må man være fylt 15 år, og ha hatt gyldig medlemskap i minst 1 måned og oppfylt kravene i NIF lov §6-1. Ingen kan møte eller stemme ved fullmakt. Foreldre/foresatte har ikke fullmakt til å stemme for medlemmer under 15 år.
* Årsmøtet legger grunnlaget for styret sitt arbeid og alle som ønsker å bli med å bestemme hvordan klubben skal drives bør stille på årsmøtet.
* Årsmøtet skal gjennomføres slik det er fastsatt i Lovnorm for idrettslag §15.

## Styrets funksjoner og sammensetning

**Styrets sammensetning**

Antall styremedlemmer og varamedlemmer fastsettes av årsmøtet.

I NIF sitt lovverk velges alle for ett år av gangen, men av praktiske grunner velges de i Sandved IL sitt styre inn for 2 år av gangen, dog kan det på årsmøtet fremmes benkeforslag på de som går inn i sitt andre år. Det må tilstrebes at leder og nestleder ikke skiftes ut på samme tidspunkt.

**Leder:**

* Innkalle til styremøter
* Godkjenne agenda for styremøter og lede møtene
* Overordnet ansvarlig for utarbeidelse/videreutvikling av strategi, årshjulet og planer i klubben
* Klubbens primærkontakt overfor presse
* Løpende kontakt og personalansvar med klubbens daglige leder

**Kasserer:**

- attestere regninger/kontere bilag

- attestere betaling av dommere

- oversikt over lagkassene

- attestere utbetalinger

**Anlegg- og utstyrsansvarlige:**

- ha oversikt over klubbens anlegg og tyngre utstyr

- vedlikehold av utstyr

- komme med innspill til materialforvalter om innkjøp

- HMS ansvarlig

- nøkler og låser

- vedlikehold av kunstgressbanene og gressløkka

**Materialforvalter:**

- ha oversikt over lagets øvrig materiell (for eksempel fotballer, kjegler, vester etc.)

- vedlikeholdsansvar for utstyrsbrakka, utstyrsrom og garderober.

- ansvarlig for spiller- og dommerdrakter.

- bestille/innkjøp av utstyr

**Medlems- og politiattestansvarlig:**

- ansvar for at alle de det gjelder har politiattest

- ansvarlig for innkrevingsrutiner og purringer på kontingent og treningsavgift.

- vedlikehold av medlemsregisteret.

**Kvalitetsklubbansvarlig:**

-Ha inngående kunnskap om konseptet og være pådriver for å kommunisere hva Norges Fotballforbund legger i god kvalitet i klubbens planverk i praksis.

-Være klubbens overordnede kontaktperson mot krets og forbund på spørsmål knyttet til konseptet.

-Følge opp de standarder som er satt i systemet med tanke på implementering og etterlevelse av klubbens verdiarbeid i praksis.

-Sette kvalitetsklubbkonseptet på agendaen til styret slik at man etterlever de retningslinjene som er lagt

-Følge opp og utbedre eventuelle avvik fra kriteriesettet.

-Være ansvarlig og pådriver for gjennomføring av egenmelding

Det vil være naturlig at personen med denne rollen sitter i styret. I prosessen med å bli kvalitetsklubb vil noen ha behov for å skille mellom den personen som har overordnet ansvar og den som utfører de oppgavene som ligger i rapportering i FIKS. Dersom man har dette behovet for å skille rollene skal denne oppnevnes i FIKS under rollen kvalitetsklubb admin.

Sportslig Utvalg:

Se vedlegg "E" for rollebeskrivelser i Sportslig utvalg

**Banefordeler:**

- treningsoversikt

- kampoppsett

**Sponsoransvarlig:**

- kontakt med sponsorene

- sponsoraktiviteter

**Arrangementsansvarlig:**

- 17.mai-arrangementet

- Fotballskolen

- Fellesavslutninger

- Medlemslotteriet

- Andre dugnader

**Klubbhusansvarlig:**

- vask

- vedlikehold

- Utleie

**Roller i fotballen:**

 Lagledere som består av oppmenn og trenere

 **Daglig leder:**

Se vedlegg «D» for daglig leders stillingsbeskrivelse

**Revisorer**

* Revisor skal vurdere om årsregnskapet er utarbeidet og fastsatt i samsvar med idrettens regnskaps- og revisjonsbestemmelser, og om organisasjonsleddets styre har oppfylt sin plikt til å sørge for ordentlig og oversiktlig registrering og dokumentasjon av regnskapsopplysninger i samsvar med idrettens regnskaps- og revisjonsbestemmelser.
* Revisor kan forlange at styret innkaller til ekstraordinært årsmøte eller selv innkalle til dette, om det oppdages noe som strider mot medlemmenes interesser.
* Forslag til revisorer fremlegges av valgkomitéen.

**Valgkomité**

Valgkomiteen har en av klubbens viktigste oppgaver. Den har ansvaret for personalmessig og funksjonell utvikling av klubben ved å rekruttere nye styremedlemmer/-medarbeidere etter nøye vurderinger av medlemsmassen.

Valgkomiteen plikter:

• å utarbeide en arbeidsplan for inneværende valgperiode,

• å diskutere med styret om eventuelle endringer i styrets sammensetning,

• å holde seg informert om, og diskutere med, medlemmene om ulike kandidater for styreoppdrag, og derigjennom få rede på om ønskede personer har kunnskap, tid og interesse for oppdraget,

• å gjennomgå for styret og medlemmene hvilke forandringer / nomineringer som kommer til å bli foreslått,

• før årsmøtet, på det tidspunkt vedtektene bestemmer, avgi skriftlig forslag på nomineringen som skal forelegges medlemmene på årsmøtet,

• under årsmøtet å presentere valgkomiteens forslag, samt

• etter årsmøtet å analysere eget nominasjonsarbeid.

## Medlemmer

Medlemskap i Sandved Idrettslag er først gyldig og regnes fra den dag kontingent er betalt.

For å ha stemmerett og være valgbar må et medlem ha vært tilsluttet idrettslaget i minst 1 måned og ha betalt kontingent.

Medlemskap i Sandved Idrettslag kan opphøre ved utmelding, strykning eller eksklusjon.
Utmelding skal skje skriftlig og får virkning når den er mottatt.

Strykning kan finne sted av medlem som skylder kontingent for mer enn ett år. Medlem som strykes kan ikke tas opp igjen før skyldig kontingent er betalt. Hvis medlemmet skylder kontingent etter forfalt to års kontingent, skal medlemskapet bringes til opphør ved strykning fra idrettslagets side

**Æresmedlemmer:**

Styret innstiller et medlem til æresmedlemskap som er Sandved Idrettslag sin høyeste påskjønnelse. Utnevnelsen skjer på ordinært årsmøte uten debatt og krever 2/3 flertall. Æresmedlem betaler ikke kontingent, men nyter alle medlemsrettigheter.

Påskjønnelsen kan gå til en person som har jobbet aktivt i Sandved Idrettslag med å oppnå gode resultater. Det kan være på styre- eller trenerplan. Som eksempel kan nevnes; God og stabil i styre/medlemsmasse, skape sosial tilhørighet både blant styret og utøvere. Påskjønnelsen kan gå til en person som har jobbet aktivt med å profilere Sandved Idrettslag.

## Aktivitet

 Sandved Idrettslag har følgende aktiviteter:

* Fotball
* Idrettsskole
* FFO

## Anlegg

Sandved Idrettslag disponerer treningstid i Sandneshallen, Sandved-, Malmheim- og Skeiane skole.

Sandved Idrettslag disponerer egen kunstgressbane (hovedbane), Skolebanen (ny kunstgressbane høst 2015) og kommunal gressbane for fotball i tillegg til gressløkka.

## Informasjon og kommunikasjon

Idrettslaget bruker Spond Club som medlemssystem. Dette systemet blir også brukt til informasjonsflyt fra klubb til medlemmer og trenere/lagledere. I tillegg blir nyhetssaker lag ut på klubbens nettsiden som har adresse <http://sandved-il.no>. Klubben er også på sosiale medier, og da Facebook.

## Økonomi

* Styret er juridisk ansvarlig for lagets økonomi.
* Styret er ansvarlig for budsjettet.
* Alle innkjøp skal godkjennes av styret og/eller daglig leder.
* Alle betalte fakturaer skal ha dobbel signering.

### Regnskap

Styret, komiteer, støtteapparat og medlemmene forøvrig plikter å følge de til enhver tid gjeldende retningslinjer som er besluttet av styret.

Alt av utlegg som skal refunderes må godkjennes av daglig leder eller styret på forhånd.

Sandved Idrettslag skal følge de regnskapsbestemmelser som er gjeldende for idrettslag tilknyttet NIF.

Styret disponerer kontoene i lagets navn. Dette gjøres på en måte som sikrer gode renteinntekter. De enkelte lagene skal ikke ha egne kontoer. Idrettslagets kontoer disponeres av 3 personer; styreleder, kasserer og daglig leder. Lagkassen disponeres av eget lag. Årsregnskapet skal forelegges årsmøtet.

### Medlemskontingent og treningsavgift

Medlemskontingenten og treningsavgift fastsettes på årsmøtet som egen sak. jf. egenbestemmelse i idrettslagets lov.§4

Medlemskontingent skal betales for hvert enkelt medlem.

**Medlemskontingent 2019:**

Alle medlemmer kr. 300,- pr år.

**Treningsavgift 2018:**

Fotball:

Senior 11’er: kr. 1.700,-

Senior 7’er: kr. 1200,-

Ungdom (13-17år): kr. 1.200,-.

Barn (6-12år): kr. 700,-

Idrettsskolen:

Alle medlemmer: kr. 700,-

For nye medlemmer som melder seg inn på høsten sendes det kun ut faktura på halvårlig treningsavgift (sammen med medlemskontingenten på kr. 300,-).

### Innkrevingsrutiner:

Faktura sendes ut pr. Spond, E-post, avtalegiro eller e-Faktura

Første purring, etter at medlemslistene er kontrollert opp mot innbetaling, sendes 7 dager etter forfall, uten purregebyr.

2. gang purring sendes ut pr E-post 7 dager etter forfalt purring nr. 1, med et ekstragebyr på kr. 50,-

31.12 kan medlemmer som ikke har betalt strykes.

Innkrevingsrutiner og purringer følges opp av medlemsansvarlig fortløpende gjennom året.

### Reklame/sponsoravtaler

Alle sponsoravtaler skal godkjennes av styret, en gruppe kan ikke inngå egne avtaler uten godkjennelse fra styret.

### Lønn og honorarer

Lønn og godtgjørelser utbetales i henhold til skriftlige avtaler.

### Lagkasser

Hvert lag har lagkasser. 10% av innbetalt medlemskontingent fra hvert medlem, overføres til lagkassen. I tillegg kan lagene sette inn midler fra andre inntekter. Lagkassene bruker driftskontoen, og prosjektføres på hvert lag.

Det skal IKKE brukes private konti til lagkasser.

### Dugnad

Det holdes to salgsdugnader pr. år. En på våren og en på høsten.

I tillegg holdes det vedlikeholds-dugnad på våren og på sensommeren på anlegget.

### Reiseregninger

Reiseregningsskjema finnes på Sandved IL sin hjemmeside.

Det dekkes normalt ikke for kjøring til/fra kamper og turneringer. Fergekostnader til seriekamper dekkes mot kvittering.

## Klubbdrakter

Sandved Idrettslag har grønne og hvite drakter.

## Utdanning og kompetanse

 Idrettslaget skal legge til rette for, og oppfordre, alle trenere til å ta trenekurs som passer det årskullet som de er trener for. For styremedlemmer og andre personer med roller i klubben, skal det legges til rette for, og sterkt oppfordres til, å ta NFF sine lederkurs.

# Regler for Sandved Idrettslag

All aktivitet skal være i samsvar med Sandved Idrettslag sitt verdigrunnlag.

Følgende regler/retningslinjer gjelder for Sandved Idrettslag:

## Retningslinjer for foreldre/foresatte

* Respekter lagets arbeid. Det er frivillig å være medlem av Sandved Idrettslag, men er du medlem følger du våre regler.
* Engasjer deg, men husk at det er barna som driver idrett – ikke du.
* Respekter treneren, hans/hennes arbeid og anerkjenn ham/henne overfor barna dine.
* Lær barna folkeskikk. Gå foran som et godt eksempel.
* Lær barna å tåle både medgang og motgang.
* Motiver barna til å være positive på trening.
* Vis god sportsånd og respekt for andre.
* Ved uenighet snakker du *med* den det gjelder – ikke om.
* Husk at det viktigste av alt er at barna trives og har det gøy!

## Retningslinjer for utøvere

Se vedlagt sportsplan.

## Retningslinjer for trenerne

Se vedlagt sportsplan. Kompetansekrav er også definert der.

**Innholdet i treningen:**

 Se vedlagt sportsplan.

## Mobbing

Dersom det oppdages noen form for mobbing plikter den enkelte å melde fra til instruktør eller styret.

**Mobbing aksepteres ikke i Sandved Idrettslag!**

## Seksuell Trakassering

Alle har ansvar til å påse at dette ikke skjer i Sandved Idrettslag. Ved mistanke om brudd på disse retningslinjer skal styret varsles. Styret søker råd hos Norges idrettsforbund som har vedtatt klare retningslinjer for håndtering av slike saker.

## Alkohol

Sandved Idrettslag støtter Norges idrettsforbund sine holdning til alkohol.

**IDRETTENS HOLDNING TIL ALKOHOL**Vedtatt av Idrettsstyret 16. mars 2004, sak 54

1. Norges Idrettsforbund og Olympiske Komité skal fremstå som en organisasjon som arbeider mot bruk av alkohol i idrettslig sammenheng. (NIFs lov §11-2 g)

2. Barn og unge som deltar i aldersbestemte klasser (under 18 år) skal møte et trygt og alkoholfritt idrettsmiljø. Trenere, ledere og utøvere skal fremstå som gode forbilder for barn og unge og ikke nyte alkohol i samvær med utøvere i denne alder.

3. Medlemmene i organisasjonen skal informeres om de skadevirkninger alkohol har på prestasjonsevnen, sikkerheten og det sosiale miljø.

4. Tribunekulturen skal være trygg, familievennlig og alkoholfri. På tribunene skal det derfor ikke nytes alkohol i tilknytning til konkurranseaktiviteter. I lokaler tilknyttet idrettsanlegg gjelder de kommunale skjenkebestemmelser dersom lokalet leies ut til private. (NIFS lov §11-2 g)

5. Idretten skal ha en restriktiv holdning til samarbeidsavtaler med bedrifter som har en vesentlig del av sin virksomhet knyttet til salg av alkoholholdige drikke/ produkter. Alle organisasjonsledd pålegges å følge norsk alkohol-lov med forskrifter og retningslinjer. Arenareklame og utstyrsreklame utføres i henhold til gjeldende lovverk. Særforbund og kretser informerer underliggende ledd, herunder klubber og lag. Norsk alkohollov gjelder for alle som deltar på idrettsarrangement i Norge. Det vil si at også internasjonale aktører må forholde seg til den norske lovgivningen når de deltar på idrettsarrangement i Norge.

# Regler for reiser

**1. Formål**

1.1 Å gjøre reise og opphold ved arrangementer, treningssamlinger og konkurranser til en trygg, god og minnerik opplevelse for aktive og ledere.

1.2 Skape trygghet for foresatte som overlater barn og unge i lagets varetekt.

1.3 Gi trygghet for våre reiseledere om hva som for ventes av dem.

**2. Omfang og forutsetninger.**

2.1 Disse regler gjelder for alle reiser i forbindelse med arrangementer, treningssamlinger og konkurranser med og uten overnatting der aktive under myndighetsalder deltar.

2.2 Reiser som omfattes av disse regler er å betrakte som alkoholfri sone for aktive og ledere/reiseledere fra avreise til hjemkomst.

2.3 På alle reiser i regi av Sandved Idrettslag bør det utpekes en ansvarlig hoved reiseleder som har overordnet myndighet fra avreise til hjemkomst.

**3. Hoved reiseleder**

3.1 Før avreise skal det avholdes informasjonsmøte for deltakerne og deres foresatte, eller på annen måte sørge for at tilstrekkelig informasjon blir gitt.

3.2 Sørger for at reiseleder har oppdaterte deltakerlister med telefon-nr. til pårørende og alle deltakerne.

3.3 Sørger for at alle reiselederne får tilstrekkelig informasjon om reisen, og sørge for at de er kjent med denne instruks.

3.4 Har overordnet ansvar for at reisen foregår etter de retningslinjer klubben har bestemt, og skal sammen med de øvrige reiseledere bidra til trivsel for alle deltakerne.

3.5 Sørge for at det etter reisen blir levert regnskap med bilag for turen til lagets kasserer. Dette skal være signert av 2 personer.

Hoved reiseleder rapporterer til overordnet leder, men i saker av følgende karakter skal her som ellers øyeblikkelig og direkte rapporteres til styreleder i Sandved Idrettslag:

* · Overgrepssaker.
* · Ulykke med personskader.
* · Dødsfall blant klubbens medlemmer.
* · Økonomisk utroskap.
* · Klare brudd på det klubben ønsker å stå for.
* · Andre saker som kan medføre spesielle medieoppslag, eller oppmerksomhet fra det

 offentlige.

# Politiattest

Politiattest skal avkreves av personer som skal utføre oppgaver for idrettslaget som innebærer et tillits- eller ansvarsforhold overfor mindreårige eller mennesker med utviklingshemming. Med mindreårige menes barn og unge under 18 år.

Personer under 18 år skal også avkreves politiattest. Den nedre grense er 15 år.

Følgende skal ha politiattest: Trenere, lagledere og styremedlemmer/foreldre som er med som reiseledere.

Politiattesten fremvises ansvarlig for politiattester i Sandved Idrettslag. Politiattestansvarlig fører oversikt over hvilke personer som er avkrevd politiattest.

# Utmerkelser og æresbevisninger

## Æresmedlemskap

Styret innstiller et medlem til æresmedlemskap som er Sandved Idrettslag sin høyeste påskjønnelse. Utnevnelsen skjer på ordinært årsmøte uten debatt og krever 2/3 flertall. Æresmedlem betaler ikke kontingent, men nyter alle medlemsrettigheter.

Påskjønnelsen kan gå til en person som har jobbet aktivt i Sandved Idrettslag med å oppnå gode resultater. Det kan være på styre- eller laglederplan. Som eksempel kan nevnes; God og stabil i styre/medlemsmasse, skape sosial tilhørighet både blant styret og medlemmer. Påskjønnelsen kan gå til en person som har jobbet aktivt med å profilere Sandved Idrettslag.

Sandved IL sine æresmedlemmer:

- Jan Tollefsen

- John Askeland

- Sten Børge Larsen

- Sigmund Sinnes

- Njål Erland

- Hans Bø

- Einar Braaten

- Rune Horpestad

- Ingve Skjæveland

- Tore Gundersen

- Geir Nordnes

## Innsatspokal

Hvert lag innen fotballen deler årlig ut en innsatspokal fra de som er 13 år og oppover. Denne utmerkelsen blir besluttet valgt av lagledelsen og delt ut på lagets årlige avslutning.

## Hederstegn

Sandved IL deler ut hederstegn til de som har vært frivillige i idrettslaget som lagledere, styremedlemmer, komitémedlemmer, eller annen vesentlig frivillig arbeid i klubben. Disse hederstegn deles ut etter 10, 20 og 30 års sammenhengende frivillig arbeid. Herdertegnet blir delt ut på årsmøtet.

# Årshjulet

Se vedlegg

|  |
| --- |
| **ÅRSHJUL FOR SANDVED IDRETTSLAG** |
|  |
| **DATO** | **HVA** | **ANSVARLIG** | **EVENTUELT** |
| Januar | Søke Gand Y-men | Styret | http://www.gandysmen.no/index.php?id=23 |
| 31. januar | Idrettsregistrering | Leder |  |
| Jan-feb | Egne turneringer |  | Planlegging |
| Jan-feb | 17. mai-komité  | Styret |  |
| Jan-feb | Fotballskolen (planlegging) | Styret |  |
| Januar - mars | Søke Sandnes Sparebank gavefond  | Styret | Styreleder sjekker endelig søknadsdato |
| 15. januar | Søknadsfrist for treningstid på gress- og kunstgressbane vår (medio april-sept) | Styret | Styreleder sjekker dato med Sandnes kommune[Link](https://www.sandnes.kommune.no/Globalmeny/Om-Sandnes/Om-kommunen/Virksomheter/Kultur-og-byutvikling/Bymiljo/Skjema-Kommunalteknikk/) |
| Februar | Medlemskontingent fakturering |  | Klubben betaler for lagledere og tillitsvalgte |
| Februar | Explendo | Styret |  |
| Innen 15. februar | Innkjøp av hederstegn | Styret |  |
| 20. februar | Grønt gras (slutten av april) | Barnefotballansvarlig | Påmeld.frist ca 20.mars |
| 1. mars | Søke om kommunale driftstilskudd | Styret |  |
| 1. mars | Søke Sandnes kommune om tilskudd til lagseid idrettsbygg og anlegg | Styreleder | Søke om driftstilskudd til klubbhus og tilskudd til nybygg av kunstgressbanen hvert år (For å holde oss på listen). |
| 1. mars | Oppdatering av laglister | Medlemsansvarlig | Medlemsnett |
| 1. mars | Oppdatering av laglederliste på web | BarnefotballansvarligUngdoms- og senioransvarlig | Laglederliste |
| Mars | Tilpasning av kampoppsett | Banefordeler |  |
| Slutten av mars | Lagledermøte vår | BarnefotballansvarligUngdoms- og senioransvarlig |  |
| Innen 31. mars | Gjennomføre årsmøte | Styret |  |
| Etter årsmøtet | Oppdatere nytt styre  | Styreleder | Fiks.fotball.noSportsadmin.noBrønnøysundregisteretIdrettsrådet i Sandnes |
| Etter årsmøtet | Oppdatere tlf og e-postadresser på nytt styre | Styreleder |  |
| 1. april | Revidering av treningstider | Banefordeler |  |
| 1. april | Søknadsfrist treningstider hall | Styret | Sjekkes med Sandneshallen |
| 1. april
2. februar
 | Søknadsfrist arrangementer hall | Styret | Sjekkes med Sandneshallen |
| 1. april | Søknadsfrist treningstider skolene | Styret |  |
| Innen 15. april | Oppdatere retningslinjene og legge de ut på web | Daglig lederLeder | Ved endring på årsmøte |
| April | Dugnad ”Vårånna” på baner og anlegg | Leder AnleggsutvalgetDaglig leder |  |
| 1. April | Søknadsfrist treningstider i Sandneshallen | Styret | Sjekkes med Sandneshallen |
| 1. mai | Søke om LAM | Styreleder |  |
| Mai | Sommerfest for lagledere før ferien | Styret | Fastsettelse av dato, ansvarlige og planlegging |
| Juni | Planlegging oppstart av 6-årskull | Barnefotballansvarlig |  |
| 20. juni | Sandnesgrase (begynnelsen av september) | Barnefotballansvarlig | Påmelding før ca 20. august |
| 1. august | Søke MOMS-refusjon | Styreleder |  |
| August | Lotteri | Styret |  |
| August | Explendo  | Styret |  |
| 30. august | Oppdatering av laglederliste på web | BarnefotballansvarligUngdoms- og senioransvarlig |  |
| Høst. 1.novebmer | Søke NFF om spillemidler for utstyr | Styreleder |  |
| Begynnelsen av september | Lagledermøte høst | BarnefotballansvarligUngdoms- og senioransvarlig |  |
| September | Planlegging av barnefotballavslutning | Barnekoordinator | Fastsettelse av dato, planlegging og ansvarlige  |
| 15. sept | Søknadsfrist for treningstid på kunstgressbane vinter (okt – medio april). | Styret | Styreleder sjekker dato med Sandnes kommune[Link](https://www.sandnes.kommune.no/Globalmeny/Om-Sandnes/Om-kommunen/Virksomheter/Kultur-og-byutvikling/Bymiljo/Skjema-Kommunalteknikk/) |
| September | Innkjøp av innsatspokaler | Styret |  |
| September | Dugnad ”Haustånna” på baner og anlegg | Leder AnleggsutvalgetDaglig leder |  |
| Oktober | Søknad på LAM spesielle tiltak | StyrelederDaglig leder |  |
| Oktober | Planlegging av juleavslutning | Styret |  |
| Oktober | Barnefotballavslutning | Barnekoordinator |  |
| Des-jan | Påmelding til seriespill | Barne-/ungdom- og senioransvarlig | Forskjellig frist for ulike lag |
| Desember | Juleavslutning | Styret |  |
| 15. mars15. mai15. juli15. sept15. nov15. jan | Økonomirapport til regnskapsfører | Kasserer |  |
| 15. des | Søknadsfrist for treningstider på gress og kunstgress for sommersesongen | Styreleder |  |
| **Kontinuerlig** | Ansvar for politiattester | Medlemsansvarlig |  |
| **Kontinuerlig** | Oppdatere medlemsregister vedrørende kurs etc for lagledere | Styret | Medlemsnett |
|  |  |  |  |

Vedlegg D: Stillingsbeskrivelse for Daglig Leder

Generelt:

Daglig leder ansettes av Styret. Arbeidsgiverrolle for ansatte i klubben. Lønn og arbeidstid besluttes av Styreleder og nedfelles i ansettelseskontrakt.

Daglig leder har møteplikt og uttalelses rett i Styret.

Ansvarsområde:

Daglig leder er ansvarlig for den daglige operasjonelle driften av klubben, herunder også utviklingsoppgaver bestemt av styret og oppfølging av administrative rutiner. I og med at klubben profileres som en breddeklubb med tilbud til alle, med sterk vekt på barne- og ungdomsnivået, vektlegges spesielt aktiviteter rettet inn mot barn og ungdom i Sandved bydel, samt deres foresatte. Daglig leder har ansvaret for å legge forholdene til rette for en effektiv drift av lagene, slik at det blir attraktivt å være en del av Sandved IL samt interessant for voksne å være ledere og støttespillere rundt de enkelte lag. Daglig leder skal, i samarbeid med styret, kontinuerlig jobbe for å utvikle klubbens tilbud med hensyn på sportslige- og sosiale aktiviteter.

Oppgaver:

Daglig leder skal:

 o Utføre administrative oppgaver som (men ikke begrenset til):

* Organisering av klubbens driftsoppgaver
* Leder for FFO
* Personal ansvarlig for ansatte (heltid/deltid/trenere) i klubben
* Merkevarebygging, dvs. markedsføring og plassering av idrettslaget i lokalbefolkningens bevissthet
* Kommunikasjon mot samarbeidspartnerne; særforbund, idrettsrådet, kommune, idrettskretsen, sponsorer og andre viktige samarbeidspartnere
* Overordnet ansvar for at FIKS oppdateres
* Arkivering av styrets protokoll
* Hovedansvarlig for kontakten med NFF
* Koordinere arbeidet med innsamling og sammensetning av Årsmelding
* Påmelding av alle lag til seriespill
* Være klubbens kontaktledd som står for barne- og ungdomsaktiviteter i bydelen

i samarbeid med Idrettsrådet og bydelsrådet

* Støtte opp under lagaktiviteter, legge forholdene til rette for arbeidet i lagene herunder turnerings-/serie-/arrangementsansvarlig ved gjennomføring og utvikling turneringer og A-lags kamper, dette sammen med sportslig utvalg.
* Bistå ved organisering av deltakelse på sommerturneringer
* Bistå de ulike utvalg
* Bistå drift av klubbhus
* Bistå arbeid med nytt klubbhus
* Referent på styremøtet

Økonomistyring:

* Utarbeide utkast til budsjett for idrettslaget sammen med kasserer, dokumentere alle budsjettforutsetninger
* Utarbeide fullmaktsmatrise og legge frem disse for vedtak i styret. Implementere rutiner som sikrer etterlevelse av disse.
* Utarbeide en oversikt over forventede inn- og utbetalinger nærmeste 12 måneder, fordelt per måned, og legge frem for styret tiltak dersom det ikke er nok innbetalinger til å dekke utbetalinger i denne perioden (likviditetsbudsjett).
* Påse at alle regnskapsbilag føres løpende og at regnskapet er àjour til forhåndsavtalte datoer.
* Sørge for at idrettslaget fakturer faktiske inntekter og krav blir innbetalt.
* Være 1.godkjenner for utbetalinger fra bank. Som 1.godkjenner har man en viktig funksjon med å legge til rette for at alle forpliktelser blir betalt i tide og at det er en god kommunikasjon med alle leverandører og andre kreditorer. Kontrollen innebærer en kontroll med at utbetalingene gjøres på bakgrunn av reelle krav og at det er dekning på bank. 2.godkjenner skal ikke kjenne til passord eller disponere elektronisk signatur til 1.godkjenner, eller omvendt.
* Planlegge og gjennomføre årsoppgjør. Det er styrets ansvar at det fremlegges et revidert årsregnskap på idrettslagets årsmøte det påfølgende året. Det bør derfor lages et tidsskjema for årsoppgjøret som stiller krav til regnskapsførers leveranse, revisors leveranse og når regnskapet skal styrebehandles.
* Planlegge kontantreserver. Det bør være et grunnleggende prinsipp at lønninger alltid prioriteres høyest, sammen med krav fra skattemyndigheter og avgiftsmyndigheter.

Myndighet:

Daglig leder har myndighet til å disponere klubbens midler innenfor rammen av budsjettet. Daglig leder har beslutningsrett i saker som faller innenfor klubbens handlingsplaner og strategi angående den daglige driften. Daglig leder kan uttalelse seg til media, men først etter konferering/orientering med Styrets leder.

Rapportering:

Daglig leder rapporterer til Styret v/leder. Avgjørelse i saker som ligger utenfor Daglig leders myndighet skal tas av styrets leder, dersom saken ikke er av en slik karakter at det kreves et styrevedtak. Daglig leder skal løpende orientere styrets leder om saker som er vesentlige for klubbens drift, eller som påvirker vedtatte planer og strategier.

Vedlegg E : Sporslig utvalg

**Sportslig leder**

* + Sportslig leder er styremedlem, og rapporterer til styret i Sandved IL
	+ Sportslig leder har det overordnede ansvar for all sportslig aktivitet i Sandved IL
	+ Ansvarlig for å innstille egnede personer til de forskjellige roller i sportslig utvalg
	+ Koordinere treneransettelser i samarbeid med SU/ daglig leder
	+ Lede sportslig utvalg, innkalle til, og lede SU møter.
	+ Har overordnet ansvar for å revidere Sandved ILs sportsplan i samarbeid med sportslig utvalg og daglig leder
	+ Delta på, eller sørge for at Sandved IL er representert på fora for sportslige diskusjoner. Eksempel er krets, forbund, region og lignende.
	+ Delta på foreldre og trenermøter til Sandved lag ved behov.
	+ Bidra i strategisk arbeid for å utvikle Sandved IL
	+ Arrangere trenersamlinger i Sandved IL i samarbeid med resten av SU.
	+ Ansvarlig for koordinering av trenerkurs i samarbeid med resten av SU
	+ Koordinere/følge opp sone/kretslagsspillere/landslagsspillere, nomineringer og oppfølging.
	+ Overordnet ansvar for sportslig tilrettelegging og hospiteringer osv

**Barnefotballansvarlig 6 til 12 år**

* Medlem av sportslig utvalg, og rapporterer til sportslig leder.
* Sørge for at lagene drives i henhold til Fair Play og retningslinjene for barnefotballen.
* Være barnefotballtrenernes koordinator og kontaktperson.
* Ha oversikt over barnefotballens utvikling slik at klubben vet hva som bør prioriteres, både sportslig og organisatorisk
* Kontaktperson vedr. konflikthåndtering i og mellom lag i barnefotballen.
* Bidra til utarbeidelse og revidering av sportsplanen, og iverksette tiltak for gjennomføring av dette.
* Bidra i Sandved IL sin juleavslutning for barnefotballen som avholdes i desember hvert år
* Bidra i Sandved IL sin fotballskole som avholdes i april hvert år
* Bidra til at foreldremøter blir gjennomført på alle lag i samarbeid med administrasjonen
* Ha oversikt og bli involvert i hospitering mellom lagene
* Ansvarlig for oppstart for 6 åringer

**Ungdomsfotballansvarlig 13 til 16 år**

* Medlem av sportslig utvalg, og rapporterer til sportslig leder.
* Bidra til oppfølging av sportsplanen på treningsfeltet.
* Bidra til treneroppfølging og lagsoppfølging i samarbeid med treneransvarlig
* Bidra til trenerforum i samarbeid med treneransvarlig og sportslig adm.leder
* Være trenernes koordinator og kontaktperson i ungdomsfotballen.
* Bidra til utarbeidelse og revidering av sportsplanen, og iverksette tiltak for gjennomføring av dette.
* Kunne bidra i konflikthåndtering i og mellom lag i ungdomsfotballen
* Kjenne til hospitering både mellom lag og på tvers av alderstrinn.
* Ansvarlig for å innstille egnede trenere til de forskjellige ungdomsfotballag overfor SU, i samarbeid med treneransvarlig
* Bidra til oversikt over fotballens utvikling slik at klubben vet hva som bør prioriteres, både sportslig og organisatorisk.

**Treneransvarlig**

* Medlem av sportslig utvalg, og rapporterer til sportslig leder.
* Drive kompetanseutvikling blant klubbens trenere knyttet til bl.a treningsmetodikk og øvelser.
* Avholde trenerforum i samarbeid med sportslig adm. leder og ansvarlige for de ulike aldersgrupper.
* Ha oversikt over den enkelte treners kompetanse, og sende trenere på kurs/seminar/tilsvarende ved behov.
* Ansvarlig for å innstille egnede trenere til de forskjellige ungdomsfotballag overfor SU, i samarbeid med treneransvarlig
* Bidra til utarbeidelse og revidering av sportsplanen, og iverksette tiltak for gjennomføring av dette.
* Dommeransvarlig

**Dommeransvarlig**

* Medlem av sportslig utvalg, og rapporterer til sportslig leder.
* Bidra med å oppdatere Sandved IL sin Facebook side "Sandved IL Ungdomsdommere» og rekruttere nye ungdomsdommere
* Være Sandved IL sin kontaktperson mot krets ved spørsmål ang. dommere.
* Arrangere klubbdommerkurs for nye dommere
* Bistå lagledere med å skaffe dommere til 7èr ,  9-er og 11-er kamper ved behov.
* Være oppdatert på regelendringer og informere videre til dommere/trenere/lagledere og klubbens Fair play ansvarlig.
* Holde oppdatert oversikt over klubbens dommere
* Rekruttering av nye dommere, og sørge for kompetanseheving hos den enkelte dommer.

**Jentefotballansvarlig barn, ungdom og senior**

 - Medlem av sportslig utvalg, og rapporterer til sportslig leder.

             - Ansvarlig for oppfølging av sportsplanen på treningsfeltet.

*       Som hospiteringsansvarlig, etablere og følge opp hospiteringsordninger for jentespillerne.

      Bidra til utarbeidelse og revidering av sportsplanen, og iverksette tiltak for gjennomføring av dette.

      Sørge for at lagene drives i henhold til Fair Play og retningslinjene for barnefotballen.

      Være jentefotballtrenernes koordinator og kontaktperson.

      Ansvarlig for konflikthåndtering i og mellom lag i jentefotballen.

      Ansvarlig for at foreldremøter blir gjennomført på alle lag i samarbeid med administrasjonen.

      Ansvarlig for overgangen mellom barnefotball og ungdomsfotball for jentelagene.

      Ansvarlig for å etablere og drive trenerforum for jentefotballen

* Junior og Seniorfotballansvarlig
	+ Medlem av sportslig utvalg, og rapporterer til sportslig leder.
	+ Ansvarlig for oppfølging av sportsplanen på treningsfeltet.
	+        Hovedtrener/assistentrener eller Kaptein for Sandved ILs A-lag.

 -      Ansvarlig for treneroppfølging på U17/19 lag og lagsoppfølging med tanke på sportslige resultater i samarbeid med treneransvarlig.

      Bidra til trenerforumgruppen 13-19 år i samarbeid med treneransvarlig og sportslig adm. leder.

      Iverksette tiltak for å utvikle seniorfotballen.

      Ansvarlig for å utarbeide og revidere sportsplanen, og iverksette tiltak for gjennomføring av dette.

      Systematisere spillerlogistikken på G16-19, A-lag og rekruttlag via koordineringsmøter med respektive trenere.

      Ha oversikt over fotballens utvikling slik at klubben vet hva som bør prioriteres, både sportslig og organisatorisk.